OzLabs/hebrew-wiki-articles huggingface dataset:
הנה בא הגראמפ

הנה בא הגראמפ (באנגלית: Here Comes the Grump) הוא סרט אנימציה קומי מסוג CGI, המבוסס על סדרת ההנפשה "הזעפן" ששודרה במקור בין השנים 1969-1970. הסרט הופץ ב-22 במרץ 2018.

== עלילה ==
בממלכה הקסומה גרובינגהם, קוסם צעיר בשם "הגיחוך" מטיל כישוף שגורם לכולם להיות שמחים אך בטעות מסיר מהם את המוסריות, וגורם לכאוס. המלך מצווה על מעצרו, אך הגיחוך בורח עם ארוסתו, מרי, בכלי רכב דמוי בלון פורח. הם מאמצים דרקון תינוק בשם דינגו. עם זאת, הרשויות לוכדות את מרי ומגרשות אותה לכדור הארץ, שם היא מקימה פארק שעשועים הדומה לגרובינגהם.

שנים לאחר מכן, נכדה טרי מגלה חלק מידית של הבלון ונשלח לגרובינגהם. שם, הגיחוך, שכעת נקרא הגרינץ', הפך למריר ומטיל כישוף דיכאון על הממלכה בזמן הכתרת הנסיכה דון, מה שגורם לדיכאון כללי. הנסיכה דון נמלטת ומבקשת את עזרתו של טרי להציל את ממלכתה.

הם לומדים מהאורקל שהם זקוקים למפתח קסום ממערת המטעים הלוחשים כדי להחזיר את השמחה. הגרינץ' מנסה לעצור אותם אך נכשל. המסע של דון וטרי כולל מאבק בגרינץ', התמודדות עם יצורים קסומים ותיקון הבלון שלהם. למרות ההתנגדות הראשונית, טרי מתחיל לחבב את דון ואת גרובינגהם.

בקרב הסופי, הם משתמשים במפתח כדי לבטל את הכישוף של הגרינץ'. טרי מחליט להישאר בגרובינגהם עם דון, ובאמצעות אמונתם הם משיבים את כוחות המפתח. הגרינץ', שמתחרט ומתגלה כסבו של טרי, חוזר עם טרי לכדור הארץ. יחד, הם פותחים מחדש את פארק השעשועים וחיים בשמחה, תוך העסקת הדמויות מגרובינגהם כאטרקציות.

== דמויות ==
* הגראמפ – הגראמפ הוא קוסם רע מזג, חצי משוגע, קצת דביל שנחוש בדעתו לנקום בממלכת גרוביניהם. לא תהיה יותר אהבה ושלווה במקום הזה, הגראמפ רוצה להפוך את החיוך של כולם לעצב. לגראמפ יש כוחות קסם, הוא יכול להרוס את היום לכולם, להוריד גשם על התהלוכה ולגרום לפרחים היפים ביותר לנבול. עצבני וחסר סבלנות, הוא בוס נוראי לעובדיו ובעלים נורא הרבה יותר לדרקון המחמד שלו דינגו. אבל אפילו אם הוא יודע את זה או לא, עמוק בפנים יש לב קטן, טוב ואדיב שרק משתוקק לאהוב שנית.
* טרי – חברותי ומקסים, ישר כמו סרגל. יש לו לב זהב, אבל האופי האמיתי שלו מעולם לא בא לידי ביטוי, עד עכשיו.
* הנסיכה דון – דון היא הנסיכה המושלמת של גרוביניהם – והיא יודעת זאת.
* דינגו – דינגו הוא דרקון די עצלן, מלא אהבה יותר מדי נאיבי מכדי להאמין שבעלים שלו הוא הגראמפ הנורא. כשהגראמפ היה עדיין הגרין, הוא מצא את דינגו נטוש בקן ואימץ אותו. לעולם אסיר תודה, דינגו נשאר עם הקוסם, גם כשהוא הפך להיות לא כול כך נחמד. לאורך השנים, דינגו גדל והפך מגושם, ענקי ואלרגי כמעט להכול. כשדינגו מתעטש הוא מפזר כדורי אש לכול עבר – לרוב פוגע בבעלים שלו ובדרך פלא גם בזנב שלו.
* ביפ – ביפ הוא חיית המחמד הקסומה והמלווה הקבוע של הנסיכה דון. כדור האנרגיה הצבעוני הזה הוא נאמן, חברותי וחכם. כשהוא מריח צרות, הוא מכניס את האף שלו באופן מעשי לעבודה... מרשה לו לקפוץ מפרצוף החמוד שלו ולרחרח ממש לבדו - תוכנית הימלטות.

== דיבוב עברי של הסרט ==
בימוי דיבוב: עמיחי בר טובהפקת דיבוב: ראיה מנור
* טל פרידמן : הגראמפ
* רועי ויינברג : טרי
* ספיר דרמון : דון
* עמי מנדלמן
* ניר ברק
* טליה ברקאי
* גדי לוי

== קישורים חיצוניים ==

* 

== הערות שוליים ==

קטגוריה:סרטי 2018
קטגוריה:סרטי אנימציה ממוחשבת
קטגוריה:סרטים מבוססי סדרות טלוויזיה
קטגוריה:סרטי הנפשה בריטיים
קאדילק סדרה 353

קאדילק סדרה 353 (באנגלית: Cadillac Series 353) היא מכונית סלון תוצרת חטיבת הרכב היוקרתי קאדילק, חברת בת של ג'נרל מוטורס האמריקאי, אשר יוצרה בין השנים 1929–1930.

בדגמי "קאדילק סדרה 353" הורכב מנוע V8 צילינדרים.

סך הכול יוצרו 14,995 יחידות.

דגמי "קאדילק סדרה 353" הופיעו במספר סרטים, בסדרת טלוויזיה "MythBusters" שהוקרנה בארצות-הברית בין השנים 2003-2018,ובסדרת טלוויזיה "That Girl" שהוקרנה בארצות-הברית בין השנים 1966-1971.

==תצורות "קאדילק סדרה 353==

* 4 דלתות -סלון (5 מושבים)
* 2 דלתות - קופה (2/4 מושבים)
* 4 דלתות - קבריולה
* 2 דלתות - קבריולה
* 2 דלתות - רודסטר

==ראו גם==
* קאדילק
* קאדילק סדרה 60

==לקריאה נוספת==
* [https://www.google.co.il/search?q=Cadillac+Series+353&tbm=isch&source=iu&ictx=1&fir=8XQ2uspBcAh8hM%253A%252Cv-a0x5FVsh8paM%252C_&usg=__Owbf0jPlXzJjZfyQv4Cw4F43fM4%3D&sa=X&ved=0ahUKEwjL_oiv083ZAhUGbFAKHfo2DRoQ9QEILjAC#imgrc=8XQ2uspBcAh8hM: "קאדילק סדרה 353" - תמונות]

== קישורים חיצוניים ==
* 

==הערות שוליים==

קטגוריה:מכוניות סלון
קטגוריה:מכוניות קבריולה
קטגוריה:מכוניות קופה
סדרה 353
קטגוריה:דגמי מכוניות שהושקו ב-1929
קטגוריה:מכוניות אמריקאיות
הר אלברטה

הר אלברטה (באנגלית: Mount Alberta) הוא הר הממוקם בסמוך לעמק נהר אתבסקה, בהרי הרוקי הקנדיים, בשטח הפארק הלאומי ג'ספר, בפרובינציית אלברטה שבקנדה.

גובהו של הר אלברטה 3,619 מטרים מעל פני הים, ההר הוא ההר השישי בגובהו בהרי הרוקי הקנדיים והרביעי בגובהו באלברטה, הוא מהווה חלק מרכס וינסטון צ'רצ'יל, והוא ממוקם 80 קילומטרים מדרום-מזרח לעיירה ג'ספר.

== היסטוריה ==
===מקור השם===
שמו של ההר ניתן לו על ידי ג'י. נורמן קולי בשנת 1898, והוא נקרא על שם הנסיכה לואיז קרוליין אלברטה.
===הטיפוס על ההר===
הראשון שהגיע לתחתית ההר היה מגלה הארצות הגרמני יאן האבל (Jean Habel) בשנת 1901. צילומי הפסגה עוררו עניין רב בקרב מטפסי הרים.

הראשונים שטיפסו על ההר, בשנת 1925, היו חברי המועדון האלפיני היפני: ס. האשימוטו (S. Hashimoto), ה. האטאנו (H. Hatano), ט. האיאקאווא (T. Hayakawa), י. מאקי (Y. Maki), י. מיטה (Y.Mita), נ. אוקאבה (N. Okabe), בליווי מורי הדרך הנס פורר (Hans Fuhrer), ה. קוהלר (H. Kohler) וג'י. וובר (J. Weber). המשלחת החלה את הטיפוס ב-21 ביולי 1925, והגיעו לאחר 16 שעות לפסגה בה תקעו גרזן קרח לציין את הגעתם. משלחת העלייה השנייה לפסגת ההר-משלחת אמריקאית שכללה את פרד איירס (Fred Ayers) וג'ון אוברלין (John Oberlin) מצאה את הגרזן (בלא ידית הגרזן שנשברה) בשנת 1948, 23 שנים לאחר מכן, והביאה אותו אל המועדון האלפיני האמריקאי בניו יורק.  ידית הגרזן נמצאה על ידי משלחת טיפוס יפנית בשנת 1969, והובאה לטוקיו. ידית הגרזן חוברה מחדש לגרזן שהובא לטוקיו, בשנת 1997. הגרזן מוצג כיום במוזיאון ג'ספר ילוהד (Jasper Yellowhead Museum).

משלחת הטיפוס הקנדית הראשונה שהגיע לפסגת ההר עשתה זאת בשנת 1958. חברי המשלחת היו ניל בראון (Neil Brown), הנס גמוסר (Hans Gmoser), ליאו גרילמייר (Leo Grillmair), היינז קאהל (Heinz Kahl) וסארקה ספינקובה (Sarka Spinkova).

==לקריאה נוספת==
<div class="mw-content-ltr"> *Chic Scott, [https://books.google.co.il/books?id=94TqO12vdKwC&pg=PA103&lpg=PA103&dq=Mount+Alberta&source=bl&ots=-RsbMjyc_Y&sig=2Q3v-PdyPFCJG7A6kpckPKLCPEt4&hl=en&sa=X&ved=0ahUKEwiXrbrz0s3ZAhWQblAKHbDaC9s4FBDoAQhFMAY#v=onepage&q=Mount%20Alberta&f=false Pushing the Limits: The Story of Canadian Mountaineering], PP 103 - 105</div>

== קישורים חיצוניים ==

* [http://www.peakbagger.com/peak.aspx?pid=4460 הר אלברטה] באתר peakbagger
* [https://www.summitpost.org/alberta-mount/153530 הר אלברטה] באתר summitpost
* [https://web.archive.org/web/20170811221946/https://www.peakware.com/peaks.php?pk=6 הר אלברטה] באתר peakware
* [https://stevensong.com/canadian-rockies/icefield-parkway/mount-alberta/ תיאור הטיפוס על הר אלברטה, ותצלומי הטיפוס]
* - וידאו של טיפוס על הר אלברטה
* [http://www.alpinist.com/doc/web07f/newswire-alberta-west-slawinski טיפוס על הר אלברטה] באתר alpinist
* [https://www.climbing.com/news/mount-alberta-in-winter/ תצלומי הר אלברטה בחורף] באתר climbing

==הערות שוליים==

אלברטה
אלברטה
רכס קוואניקה

רכס קוואניקה (באנגלית: Kwanika Range) הוא רכס הרים המהווה תת-רכס של רכסי סוואנל בהרי אומינקה בצפון פרובינציית קולומביה הבריטית שבקנדה.

שיא גובהו של הרכס 899 מטרים מעל פני הים, שטחו של הרכס 320 קמ"ר, וגבולותיו הם נחל קוואניקה, נהר קלאוולי ונהר ניישן.

==שם הרכס==
בשנת 1930 נקרא הרכס רשמית בשם "הרי קוואניקה" (Kwanika Mountains), ב-2 ביוני 1950 שונה שם הרכס לשמו הנוכחי - "רכסי קוואניקה". שמו המקורי של הרכס בקרב שבטי האומות הראשונות היה "נאגהא טי".

==קישורים חיצוניים==
* [https://apps.gov.bc.ca/pub/bcgnws/names/6335.html רכס קוואניקה] באתר ממשלת קולומביה הבריטית
* [https://mapcarta.com/24334840 תצלום לוויין ומידע גאוגרפי]
* [https://www.yr.no/place/Canada/British_Columbia/Kwanika_Range/ מזג אוויר עדכני עבור רכס קוואניקה]
** [https://www.meteoblue.com/en/weather/forecast/week/kwanika-range_canada_5994582 תחזית מזג אוויר עדכנית עבור רכס קוואניקה]
** [https://www.yr.no/place/Canada/British_Columbia/Kwanika_Range/statistics.html סטטיסטיקות מזג אוויר עבור רכס קוואניקה]

==הערות שוליים==

קוואניקה
קוואניקה
קוואניקה
אליפות העולם בשחמט 1981

אליפות העולם בשחמט 1981 הייתה תחרות לקביעת אלוף העולם בשחמט, שאורגנה על ידי פיד"ה. השלב הסופי בו נפגשו אלוף העולם אנטולי קרפוב וויקטור קורצ'נוי נערך בין 1 באוקטובר לבין 19 בנובמבר 1981 והסתיים בניצחון של אנטולי קרפוב

==רקע==
אליפות העולם בשחמט 1981
בהתאם למתכונת שאושרה על ידי פיד"ה האליפות התקיימה במספר שלבים. בשלב הראשון התקיימו תחרויות אזוריות. בסיום שלב זה התקיימו 2 תחרויות בין-אזוריות עם 20 משתתפים כל אחד. השישה הראשונים העפילו (3 מכל תחרות) לשלב השלישי שנערך בשיטת פלייאוף. לשחמטאים אלו הצטרפו בוריס ספסקי וויקטור קורצ'נוי.

==מפגשי המועמדים==

==דו-קרב על האליפות==
הדו-קרב התקיים במהלך 1 באוקטובר - 19 בנובמבר 1981 במראנו. קרפוב, שניצח 6 פעמים הוכרז כמנצח. לא הייתה הגבלה על מספר המשחקים.

{| class="wikitable" style="text-align:center"
|-
! !! 1 !! 2 !! 3 !! 4 !! 5 !! 6 !! 7 !! 8 !! 9 !! 10 !! 11 !! 12 !! 13 !! 14 !! 15 !! 16 !! 17 !! 18 !! ניצחונות !! סה"כ
|-
| align=right | אנטולי קרפוב
|style="background:black; color:white"| 1 || 1 ||style="background:black; color:white"| = || 1 ||style="background:black; color:white"| = || 0 ||style="background:black; color:white"| = || = ||style="background:black; color:white"| 1 || = ||style="background:black; color:white"| = || = ||style="background:black; color:white"| 0 || 1 ||style="background:black; color:white"| = || = ||style="background:black; color:white"| = || 1 || 6 || 11
|-
| align=right | ויקטור קורצ'נוי
| 0 ||style="background:black; color:white"| 0 || = ||style="background:black; color:white"| 0 || = ||style="background:black; color:white"| 1 || = ||style="background:black; color:white"| = || 0 ||style="background:black; color:white"| = || = ||style="background:black; color:white"| = || 1 ||style="background:black; color:white"| 0 || = ||style="background:black; color:white"| = || = ||style="background:black; color:white"| 0 || 2 || 7
|}

==קישורים חיצוניים==

* [http://www.chessgames.com/perl/chess.pl?tid=55014 משחקי הדו-קרב], באתר צ'סגיימס 

קטגוריה:תחרויות שחמט ב-1980
קטגוריה:תחרויות שחמט ב-1981
1981
קטגוריה:תחרויות שחמט באיטליה
היהודים הקבצנים

היהודים הקבצנים (בגרמנית: Betteljuden) היה כינויה של האוכלוסייה היהודית נטולת-המעמד בארצות גרמניה במאות ה-17 וה-18.

ליהודים בארצות גרמניה, היה מעמד רשמי של יהודי חסות. במהלך המאה ה-17. בעקבות מרד חמלניצקי וגזירות ת"ח-ת"ט, נעו מערבה פליטים רבים מיהודי פולין וחלקם הגיע לארצות גרמניה. נוספו עליהם יהודים מקומיים, שהתרוששו במהלך מלחמת שלושים השנים ולא יכלו עוד לעמוד בתשלום דמי החסות.

בהיעדר רשות ישיבה בעיר קבועה כלשהי, נאלצו יהודים אלו לנדוד עם משפחותיהם ומטלטליהם בין ערי גרמניה, ולכן דבק בהם התואר "היהודים הקבצנים" או הקבצנים הנודדים.

מטבע הדברים אין רישום מסודר של יהודים אלו בפנקסי הקהילות והם לא נכללו במפקדי אוכלוסין רשמיים, אך קיימת הערכה שלפיה מנו בין 10,000 ל-15,000 נפשות בראשית המאה ה-18, כ-10 אחוזים מיהודי הרייך הראשון כולו. בערים הגדולות היו מקומות שבהם עלה מנין היהודים הנודדים על מנינם של יהודי החסות.

==לקריאה נוספת==
* דניאל פרנקל ותמר אברהם (עורכים), פנקס הקהילות: גרמניה, כרך רביעי: צפון מערב גרמניה, חלק I, ירושלים: הוצאת יד ושם, תשס"ז. מבוא, עמ' 19-21.
<div style="direction: ltr;">
* Christian Kieslinger, [http://hsozkult.geschichte.hu-berlin.de/index.asp?id=69&view=pdf&pn=tagungsberichte&type=tagungsberichte Hofjuden - Landjuden - Betteljuden: Jüdisches Leben in der Frühen Neuzeit]. 
</div>

==קישורים חיצוניים==
* [https://sztetl.org.pl/en/glossary/betteljuden Betteljuden] במילון המונחים של אתר שטעטל וירטואלי 

קטגוריה:יהדות גרמניה
קטגוריה:גרמניה: אנטישמיות
קטגוריה:אנטישמיות בתרבות
בר אוגר מצוי

בר אוגר מצוי, בר אוגר נודד או אוגר אפור ננסי (שם מדעי: Cricetulus migratorius) הוא מין של מכרסם במשפחת האוגריים. תפוצתו כוללת את מזרח אירופה, המזרח התיכון, רוסיה, מרכז אסיה, מונגוליה ומערב סין. לבר האוגר פרווה אפורה, מבנה גלילי ואורך גופו נע בין 8.5 ל-12 סנטימטרים. איגוד השימור העולמי מגדיר את מצב שימור המין "ללא חשש". זהו הקטן בבני משפחת האוגריים, והיחיד מבני המשפחה המצוי בטבע בישראל.

== מאפיינים ==
לבר האוגר אורך כולל של עד 16 סנטימטרים, כאשר רבע מאורכו מהווה לרוב זנבו הפרוותי. משקלו נע בין 31 ל-58 גרם. פרוותו נעה בין צבע אפור לחום בהיר, והיא צפופה ועדינה. לאורך הגב נמתח פס שחור. לבר האוגר כיסי אגירה בלחייו, בשעת האכילה אוגר מזון בכיסים אלו, ופורק אותו מאוחר יותר במחילתו באמצעות לחיצה ברגליו הקדמיות על הכיסים.

== תפוצה ==
בר האוגר נפוץ בחלקים של מזרח אירופה ואסיה, כולל אפגניסטן, ארמניה, בולגריה, סין, איראן, עיראק, ישראל, ירדן, קזחסטן, לבנון, מולדובה, מונגוליה, פקיסטן, רומניה, רוסיה, טורקיה, אוקראינה. בעבר אותרו פרטים ביוון, אך לא התקבל דיווח על הימצאות המין במדינה זו מאז 1970. לרוב מצוי בגבהים של מעל ל-3,300 מטר מעל פני הים. בר האוגר נמצא לרוב בערבות עשב ואזורי ספר המדבר, אך התפשט לתוך אדמות מעובדות, גנים, ולעיתים אף מתגורר בתוך בניינים. בישראל, נחשב לנדיר למדי ברוב חלקי הארץ, וניתן למצוא אוכלוסיות גדולות ויציבות רק במקומות בודדים, בחורשות אלונים עתיקים במורדות החרמון ובמרום גולן.

== התנהגות ==
בר האוגר פעיל בשעות בין הערביים ובלילה, אולם באקלים קריר פעיל גם בשעות היום. אורח חייו הוא יחידאי. הוא נוהג לחפור מחילות מורכבות, בהן מעברים צדדים, חדרים לאחסון מזון ולשיכון גורים. הוא ניזון בעיקר משורשים, חלקים ירוקים של צמחים, זרעים, וחרקים. בר האוגר לא ישן שנת חורף, אך הרבייה מתרחשת בעיקר בקיץ, כאשר בהמלטה ממוצעת נולדים שישה- שבעה גורים והנקבה מסוגלת להמליט עד שלוש פעמים בשנה. ההיריון נמשך בין 16 ל-19 יום. תוחלת חיים המקסימלית בשבי היא חמש שנים.

==קישורים חיצוניים==

== הערות שוליים ==

קטגוריה:טקסונים שתוארו בידי פטר סימון פאלאס
קטגוריה:אוגריים
קטגוריה:ארץ ישראל: אוגריים
קטגוריה:בעלי חיים שתוארו ב-1773
קטגוריה:עיראק: יונקים
Golden Brown

Golden Brown (בעברית:"חום-זהוב") הוא שיר של להקת הרוק הבריטית The Stranglers (החונקים). השיר יצא בדצמבר 1981 בארצות הברית ובינואר 1982 בבריטניה בחברת Liberty Records. זהו הסינגל השני שיצא מתוך אלבום הלהקה השישי "La folie". השיר הגיע למקום השני במצעד הבריטי, המקום הגבוה ביותר במצעד אליו הגיע שיר של הלהקה. ב-2014 דירג מגזין המוזיקה NME את השיר במקום ה-488 מתוך 500 השירים הגדולים בכל הזמנים.

תחנת הרדיו BBC רדיו 2 שנחשבה לתחנה שמרנית יחסית מבחינה מוזיקלית, ושידרה בעיקר מוזיקת אמצע הדרך, בחרה בשיר זה לשיר השבוע שלה, בצעד מפתיע מאחר שהלהקה הייתה שנויה במחלוקת. כנגד השיר נטען כי במילותיו יש רמז להרואין.

בספרו "הסטרנגלרז: שיר אחר שיר" משנת 2001, טען יו קורנוול סולן הלהקה, כי לשיר יש שתי משמעויות: האחת, השיר עוסק בנערה, והשנייה, השיר שעוסק בהרואין. הוא ציין כי "שניהם מספקים לי עונג והנאה". הנערה הייתה חברתו הים תיכונית של קורנוול בזמנו, שהייתה בעלת עור חום זהוב.

השיר בוצע בסרט סנאץ' שיצא בשנת 2000, ונכלל באלבום של פסקול הסרט.

במשאל מאזינים לבחירת השיר הטוב ביותר מתוך השירים שהגיעו למקום השני במצעד הפזמונים בבריטניה שנערך ב-2012, הגיע "Golden Brown" למקום החמישי.

==קישורים חיצוניים==

* (הודיאו המקורי של השיר)

==הערות שוליים==

קטגוריה:שירי 1981
קטגוריה:שירים באנגלית
קטגוריה:שירים על הרואין
קטגוריה:שירי בארוק פופ
היקארו נקמורה

היקארו נקמורה (באנגלית: Hikaru Nakamura; נולד ב-9 בדצמבר 1987) הוא שחמטאי אמריקאי-יפני בדרגת רב-אמן. זכה חמש פעמים באליפות ארצות הברית בשחמט. יצג את ארצות הברית חמש פעמים באולימפיאדת השחמט, בהן זכה יחד עם קבוצתו במדליית זהב ושתי מדליות ארד. כמו כן, בשנת 2011 זכה בתחרות העל טאטא סטיל. באוקטובר 2015 הגיע לדירוג השיא שלו, שני בעולם.

נכון ל-13 באוגוסט 2020, מדורג במקום השני בעולם בשיטת הבליץ (משחק שחמט).

==ביוגרפיה==
היקארו נקמורה נולד באוסקה, יפן לאב ממוצא יפני ואם ממוצא אמריקאי, וכשהיה בן שנתיים עברה משפחתו להתגורר בארצות הברית. בשנת 1990 התגרשו הוריו. נקמורה החל לשחק שחמט טרם היותו בן חמש. אביו החורג, אמן שחמט בעצמו, היה זה שאימן אותו.

== קריירה ==
בגיל עשר זכה נקמורה בתואר "אמן" מאיגוד השחמט של ארצות הברית, ובכך הפך לשחמטאי הצעיר ביותר שהוענקה לו דרגה זו (נקמורה החזיק בשיא הזה עד שנת 2008). נקמורה גם היה לשחמטאי האמריקאי הצעיר ביותר המחזיק בתואר רב-אמן אותו קיבל בגיל 15 ו-79 ימים (שבר את שיאו של בובי פישר בשלושה חודשים). שיאו נשבר על ידי פביאנו קרואנה.

בשנת 1999 הוא השתתף באליפות העולם בשחמט עד גיל 12 וסיים במקום ה-13.

בגביע העולם בשחמט בשנת 2015 הוא הודח ברבע הגמר, ב-2017 הודח בסיבוב השלישי וב-2019 הודח בסיבוב השני.

בשנת 2016 בתחרות המועמדים הוא סיים במקום השביעי.

בשנת 2024 בתחרות המועמדים הוא סיים במקום השני.

==מבחר תחרויות בהן השתתף==
* תחרות העל בבילבאו בשנים:
: 2011, 2016
* תחרות העל בביל 2012
* תחרות העל בלונדון 2012
* תחרות העל טאטא סטיל 2013
* תחרות העל בציריך: 2014, 2016
* גביע סינקפילד בשנים:
: 2014, 2016, 2017
* תחרות העל בבאקו 2014
* תחרות העל בנורווגיה 2015
* גביע העולם בשחמט: 2015, 2017, 2019
* תחרות המועמדים: 2016, 2022 2024

== באולימפיאדות השחמט ==
בין השנים 2000 ל-2016 השתתף היקארו נקמורה ב-7 אולימפיאדות שחמט:
{| class="sortable" border="1" cellspacing="0" cellpadding="1" width="65%"
|- bgcolor="#ccfccf" align="center"
| שנה|| לוח || קבוצה|| מד כושר|| נקודות|| תוצאות|| %|| מקום
|-
| 2006||3 ||ארצות הברית|| 2664||7 מ-11||4+ 6= 1-||63.6|| 3 קבוצתי, 26 אישי
|-
| 2008||2 ||ארצות הברית|| 2704||6.5 מ-10||5+ 3= 2-||65.0|| 3 קבוצתי, 10 אישי
|-
| 2010||1 ||ארצות הברית|| 2733||6 מ-10||4+ 4= 2-||60.0|| 9 קבוצתי, 11 אישי
|-
| 2012||1 ||ארצות הברית|| 2778||6 מ-9||4+ 4= 1-||66.7|| 5 קבוצתי, 4 אישי
|-
| 2014||1 ||ארצות הברית|| 2787||5.5 מ-9||3+ 5= 1-||61.1|| 14 קבוצתי, 18 אישי
|-
| 2016||2 ||ארצות הברית|| 2789||7.5 מ-11||5+ 5= 1-||68.2|| 1 קבוצתי, 5 אישי
|-
| 2018||3 ||ארצות הברית || 2763||4.5 מ-9||1+ 7= 1-||50.0|| 2 קבוצתי
|}

== קישורים חיצוניים ==

* 

==הערות שוליים==

קטגוריה:רבי-אמנים אמריקאים
קטגוריה:אלופי ארצות הברית בשחמט
קטגוריה:ילדי פלא בשחמט
קטגוריה:אמריקאים שנולדו ב-1987
קטגוריה:יוטיוברים אמריקאים
אליעזר לדרמן

אליעזר לדרמן (נולד ב-1946) הוא פרופסור אמריטוס בפקולטה למשפטים, אוניברסיטת תל אביב. כיהן בעבר כפרופסור מן המניין וכדקאן הפקולטה (2000-1995).

== ביוגרפיה ==
נולד בברית המועצות (כיום קזחסטן) בשנת 1946. ב-1949 עלה לישראל. שירת בצה"ל בין השנים 1964–1966. השלים תואר ראשון בפקולטה למשפטים באוניברסיטת תל אביב, בהצטיינות. לאחר מכן הצטרף למסלול הישיר לדוקטורט במשפטים באוניברסיטה העברית, אותו השלים בשנת 1978. את מחקר הפוסט דוקטורט עשה באוניברסיטת מישיגן.

== קריירה אקדמית ==
ב-1976 הצטרף כחבר סגל לפקולטה למשפטים באוניברסיטת תל אביב. בתחילה כיהן כמרצה, מרצה בכיר ופרופסור חבר. בשנת 1996, לאחר מותו של הדקאן המכהן אריאל רוזן-צבי, החל לכהן כדקאן הפקולטה למשפטים עד לשנת 2000. ב-2001 קודם לדרגת פרופסור מן המניין.
תחום מחקרו העיקרי הוא תחום המשפט הפלילי.

הוא מרצה וחוקר בתחומים רבים: משפט פלילי, ההליך הפלילי, המשפט הישראלי ומוסדות החוק הישראלים, אחריות תאגידית וניהולית, הגנות פליליות ודיני מידע ומחשבים. בנוסף, מרצה במכון להשתלמות שופטים בתחומי המשפט הפלילי, עבירות צווארון לבן ועוד. כיהן בעבר כמרצה בקורסים לפרקליטים צבאיים ולקצינים בכירים בגופי אכיפת החוק של ישראל.

כיהן, בין היתר, כחבר בסנאט אוניברסיטת תל אביב וכנשיא בית הדין לערעורים של סטודנטים לנושאים משמעתיים.

== קישורים חיצוניים ==
* [https://www.tau.ac.il/profile/lederman קורות חייו], באתר אוניברסיטת תל אביב

2018 03
קטגוריה:סגל אוניברסיטת תל אביב: משפטים
קטגוריה:בוגרי אוניברסיטת תל אביב: משפטים
קטגוריה:בעלי תואר דוקטור מהאוניברסיטה העברית בירושלים
קטגוריה:ישראלים שנולדו ב-1946
Vox (ערוץ טלוויזיה נורווגי)

Vox הוא ערוץ טלוויזיה הנמצא בבעלות האחים וורנר דיסקברי . משרדי הערוץ נמצאים בלונדון, אולם הערוץ מיועד לקהל הצופים בנורווגיה. הערוץ התאום של Vox הוא TVNorge.

התוכניות המשודרות בערוץ מיועדות לקהל הצופים המבוגר בגילאי 30+. בערוץ משודרות תוכניות פשע, אירוח, הומור וסרטים.

בשנת 2020 שיעור הצפייה של הערוץ היה 2.4%.

== היסטוריה ==
בשבועות שקדמו להשקת ערוץ Vox, ב-TVNorge הסתכנו בסכסוך משפטי עם ערוץ הטלוויזיה הגרמני Vox Television GmbH שבבעלות RTL, בשל מחלוקות בעניין השם. זאת משום שחשבו כי ייתכן ויתבלבלו בין שני הערוצים. ב-20 בינואר 2012 פורסם כי ב-Vox יוכלו לשמור על שם הערוץ החדש, כיוון שבית המשפט קבע כי השימוש בשם המיועד לקהל הנורווגי לא יכול לפגוע בערוץ הגרמני, כיוון שהם מיועדים לשידור במדינות שונות.

Vox היה זמין בשידורי כל חברות הטלוויזיה המובילות בנורווגיה: Riks-TV, Get, Canal Digital ו-Altibox החל מהשקתו.

התוכנית הראשונה ששודרה ב-23 בינואר 2012 בשעה 20:00 בערב, הייתה הסרט "הסיפור המדהים של בנג'מין באטן".

== ראו גם ==
* TV3
* NRK1
* NRK2
* Viasat 4

== קישורים חיצוניים ==
* 

== הערות שוליים ==

קטגוריה:ערוצי טלוויזיה נורווגיים
סטירה עות'מאנית

סטירה עות'מאנית (בטורקית: osmanlı tokadı) הוא מונח מתחום אמנויות הלחימה המתאר מכת כף יד קטלנית. את המכה היו מתרגלים בצבא העות'מאני, כדי שלחיילים העות'מאנים תהיה דרך להילחם גם ללא כלי נשק.

על רקע חילוקי דעות בין טורקיה ובין ארצות הברית לגבי היחס הנאות למובלעת הכורדית בסוריה, טען נשיא טורקיה רג'פ טאיפ ארדואן שארצות הברית לא חוותה סטירה עות'מאנית.

== קישורים חיצוניים ==
* [http://www.mako.co.il/news-world/international-q1_2018/Article-a2bd510b4de8161004.htm "ארצות הברית לא חוותה סטירה עות'מאנית"]
* [https://www.ahaber.com.tr/galeri/yasam/osmanli-tokadi-hakkinda-ilk-kez-duyacaginiz-bilgiler Osmanlı tokadı hakkında ilk kez duyacağınız bilgiler] 
* [http://www.gandul.info/puterea-gandului/sultan-erdo-an-ii-arata-lui-trump-palma-otomana-osmanl-tokad-16988436 Sultan Erdoğan îi arată lui Trump palma otomană (osmanlı tokadı)] 

קטגוריה:האימפריה העות'מאנית: צבא וביטחון
קטגוריה:אמנויות לחימה
נבו הוצאה לאור

נבו הוצאה לאור בע"מ המוכרת בשם המקוצר "נבו" היא חברה ישראלית פרטית העוסקת בהוצאה לאור של ספרות משפטית ובהפעלת אתר אינטרנט בעל אותו שם המכיל מאגר מידע משפטי. החברה היא בבעלות אלי נבו ומרכזה בשריגים.

==הוצאה לאור==
"נבו" עוסקת בהוצאה לאור של ספרי משפט, ועם הכותבים המפרסמים בה נמנים חוקרים ושופטים בולטים, ביניהם: אהרן ברק, יצחק זמיר, יצחק אנגלרד, אליעזר ריבלין, דניאל פרידמן, נילי כהן, גבריאלה שלו, אורי גורן, מרדכי קרמניצר, יוסף גרוס, רון שפירא, אסף פוזנר, יצחק עמית, דורון מנשה, אלכס שטיין, עופר גרוסקופף, דיויד גילה, דוד האן, אוריאל פרוקצ'יה, ש"ז פלר, מיגל דויטש, יהושע ויסמן, ברוך ברכה, אביגדור קלגסבלד, דוד גליקסברג, אמנון כרמי, בועז סנג'רו, מיכאל קורינאלדי, שמואל שילה, חיים כהן.

==אתר אינטרנט==
אתר האינטרנט "נבו" הוא מאגר מידע משפטי בישראל שמספק:
* מאגר של יותר מחמישה מיליון פסקי דין והחלטות של בתי משפט בישראל, מראשית ימי המדינה ועד ימינו.
* מאגר חקיקה, הכולל נוסח עדכני של כל חוקי מדינת ישראל וחקיקת משנה שהותקנה מכוחם, וכן כל פרסומי "רשומות", מראשית ימי המדינה ועד ימינו.
* מאגר ספרות משפטית, ובו הטקסט המלא של עשרות ספרי משפט ושל כתבי עת משפטיים, בהם "משפטים", "עיוני משפט", "משפט וממשל" ורבים אחרים.
* מאגר כתבי טענות שהוגשו לבתי המשפט בישראל.
* מאגר חוזרים של רשויות ממשלתיות, ובו חוזרים של משרדי הממשלה, רשות המיסים בישראל, רשות שוק ההון ביטוח וחיסכון ועוד.
* מחשבונים לשימושם של עורכי דין, כגון מחשבון מס שבח מקרקעין ומחשבון ריבית והצמדה לפי חוק.
* טפסים ממשלתיים וטפסים משפטיים שונים, לנוחות מי שנדרש למלא טפסים אלה.
* ענישה: מידע סטטיסטי על העונשים שנגזרו בגין כל עבירה.

מלוא שירותיו של אתר האינטרנט פתוחים למנויים בלבד, אך חלק משירותיו פתוחים לציבור ללא תשלום.

האתר מפיץ ללא תשלום שני ניוזלטר יומיים, האחד שבו סקירה של חידושי חקיקה (חוקים, תקנות, הצעות חוק ופרוטוקולים של ועדות הכנסת), והאחר שבו תקצירים של פסקי דין נבחרים מכל בתי המשפט בישראל. בנוסף, האתר כולל רשימה של "כללי האזכור האחיד בכתיבה המשפטית".

==קישורים חיצוניים==
* 

==הערות שוליים==

קטגוריה:הוצאות ספרים בישראל
קטגוריה:אתרי אינטרנט משפטיים ישראליים
קטגוריה:הוצאות ספרים בישראל: ספרי משפט
קטגוריה:ישראל: חברות פרטיות
מיכאל שולטה

מיכאל שוּלְטֶה (בגרמנית: Michael Schulte; נולד ב-30 באפריל 1990) הוא זמר גרמני אשר נבחר לייצג את גרמניה באירוויזיון 2018 עם השיר "You Let Me Walk Alone".

==ביוגרפיה==
מיכאל שולטה נולד ב-1990 בדולרופ (Dollerup) שבגרמניה (אז מערב גרמניה). אחרי הלימודים שירת בשירות הלאומי הגרמני. ב-2008 פרסם בערוץ היוטיוב שלו גרסאות כיסוי לשירים מוכרים. בעקבות החשיפה בערוץ הוחתם על ידי Weinstein Media, חברה לניהול אמנים.

ב-2011 התמודד בעונה הראשונה של "The Voice" הגרמני וסיים במקום השלישי. הוא חתם לאחר מכן בחברת התקליטים העצמאית Edel AG, והוציא את אלבום הבכורה שלו, Wide Awake, ב-2012. הסינגל הראשון מתוכו, "Carry Me Home", הגיע למקום השמיני במצעד הגרמני. האלבום עצמו לא זכה להצלחה מסחרית.

בקדם האירוויזיון של שנת 2018 הצליח לגבור בין היתר על הזמרת Ivy Quainoo, אשר לה הפסיד את הזכייה ב-The Voice ב-2011.

ב-12 במאי 2018 הופיע שולטה במופע הגמר של האירוויזיון, ובסיומו דורג במקום הרביעי.

==קישורים חיצוניים==

* 

קטגוריה:זמרים גרמנים
קטגוריה:משתתפי אירוויזיון 2018
קטגוריה:נציגי גרמניה באירוויזיון
קטגוריה:משתתפי The Voice
קטגוריה:גרמנים שנולדו ב-1990
מלונות U

מלונות יו (באנגלית: U hotels) הם מותג מלונות בבעלות רשת מלונות פתאל.

== מלונות המותג ==
=== יו בוטיק כנרת ===
יו בוטיק כנרת הוא מלון בוטיק, ספא הממוקם על שפת הכנרת בעיר טבריה. במלון 59 חדרי בוטיק שעוצבו על ידי האדריכלים יהודיה ויואל פייגין. המלון מתפרס על פני 12 דונמים. הוא מחולק לשני מבנים, מבנה מרכזי רבוע ומבנה עגול. במבנה המרכזי קיימת מסעדה יוקרתית, ספא המלון וחדר הכושר. במבנה העגול קיימים חדרי המלון. מלון יו בוטיק הוא המלון הראשון שהוקם על שפת הכנרת ב-30 השנים האחרונות. המלון נפתח לראשונה ב-8 במאי 2017.

=== יו מג'יק פאלאס אילת ===

יו מג'יק פאלאס אילת הוא מלון משפחתי הממוקם על שפת הלגונה בעיר אילת. במלון 324 חדרים וסוויטות הפונים לבריכת המלון, הלגונה ושדה התעופה. המלון נפתח ב-2000.

==== גלריה ====
<gallery>
קובץ:Magic Palace Hotel Eilat.jpg
קובץ:Magic Palace Hotel, Eilat.JPG
קובץ:Magic Palace Hotel, Eilat (2).JPG
קובץ:Magic Palace Hotel, Eilat (1).JPG
קובץ:Drone Flight over Eilat Magic Hotel.JPG
</gallery>

=== יו ספלאש אילת ===
יו ספלאש אילת הוא מלון משפחתי בשיטת ״הכל כלול״ הממוקם בגבול העיר אילת וקיבוץ אילות. במלון 279 חדרים וסוויטות. בעבר נקרא המלון "מג'יק סאנרייז אילת". המלון כולל מבנים קטנים רבים המשמשים חדרים. במרכז המבנים קיימים מגרשי ספורט.

=== יו קורל ביץ' קלאב אילת ===
יו קורל ביץ'
יו קורל ביץ' קלאב אילת הוא מלון משפחתי אולטרה הכל כלול הממוקם בצד המערבי של העיר אילת. במלון 282 חדרים וסוויטות. בעבר המלון נקרא "קלאב מד אילת". המלון מתבסס על שיטת הכל כלול אולטרה.

== מלונות אשר היו לשעבר תחת המותג ==
=== יו סוויטס אילת ===
יו סוויטס אילת היה מלון יוקרה משפחתי ושקט על שפת הים האדום בחלקה הצפוני של העיר אילת. במלון 245 סוויטות. בתחילה המלון היה חלק מרשת המלונות "לה מרידיאן" אך לאחר פירוקו שונה שם המלון ליו סוויטס. המלון נמכר לרשת מלונות אסטרל בשנת 2018 ושם המלון שונה לאריאה (aria). המלון עבר שיפוץ בשנת 2020.

== ראו גם ==
* רשת מלונות פתאל
* מלונות הרודס, מותג נוסף בבעלות רשת מלונות פתאל

==קישורים חיצוניים==
* 

== הערות שוליים ==

U
קטגוריה:ישראל: מותגים
U
קטגוריה:פתאל
*
וויצ'ך סאוויצקי

וויצ'ך סאוויצקי (בפולנית: Wojciech Sawicki, נולד ב-20 במרץ 1955) הוא פוליטיקאי פולני ממוצא יהודי. כיהן כמזכיר הכללי של הסנאט של פולין בשנים 1990–1996 ומילא אז תפקיד חשוב במעברה של פולין מהקומוניזם לדמוקרטיה. מכהן כיו"ר מזכירות האספה הפרלמנטרית של מועצת אירופה החל מפברואר 2011.

== קורות חיים ==
נולד ב-1955 בוורשה, לאב יהודי ולאם קתולית. הורי אביו נרצחו על ידי הנאצים בגטו לבוב, והאב עצמו ניצל בזכות משפחה פולנית שהסתירה אותו.
וויצ'ך סאוויצקי גדל כקתולי, ורק שנים לאחר בגרותו גילתה לו אמו את סודו של אביו.

למד באוניברסיטת ורשה מדעי המחשב וסיים ב-1978 תואר שני (MSc). עבד כמתכנת ואחר כך כמנהל מחלקה במרכז המחשוב של תעשיית החשמל הפולנית, בשנים 1977–1990 ובמקביל גם כמרצה באקדמיה הפולנית למדעים. הצטרף לתנועת סולידריות והיה יו"ר התנועה במרכז המחשוב של תעשיית החשמל בעת ההתקוממות של "סולידריות" כנגד המשטר הקומוניסטי החל מ-1980. במקביל הצטרף ב-1979 ל"מועדון האינטליגנציה הקתולית", שהיה למעין מפלגת אופוזיציה רשמית בתקופת המשטר הקומוניסטי בפולין. סאוויצקי היה שנים אחדות סגן נשיא הקבוצה והגזבר שלה. כשדוכאה "סולידריות" בראשית שנות השמונים, הצטרפה אליה קבוצתו של סאוויצקי והפכה לבעלת ברית במאבק נגד המשטר.

בפברואר 1990, כחצי שנה לאחר נפילת המשטר הקומוניסטי והפיכתה של פולין לדמוקרטיה, מונה סאוויצקי לתפקיד המזכיר הכללי של הבית העליון שהוקם מחדש, הסנאט של הפרלמנט הפולני הדמוקרטי. הוא היה הראשון שמונה לתפקיד זה, וכיהן בו במשך כשש שנים (1990–1996), מספק ייעוץ מנהלי, פוליטי וחוקי לגופים השונים של הסנאט. בשנתיים האחרונות (1995–1996) כיהן גם כסגן נשיא "האגודה הבינלאומית של מזכירי הפרלמנטים בעולם".

ב-1996 הצטרף למועצת אירופה, כמנהל המחלקה לשירותים כלליים של האספה הפרלמנטרית. במסגרת זו היה האחראי על תוכנית שיתוף הפעולה הבין-פרלמנטרי ועל תיאום עבודת הוועדות. ב-2002 קיבל את צלב הכבוד (Krzyż Zasługi) הפולני, מזהב, אחד העיטורים הפולניים האזרחיים הגבוהים ביותר. ב-2006 היה לסגן מזכ"ל האספה הפרלמנטרית, וכעבור חמש שנים, ב-2011, נבחר על ידי האספה הפרלמנטרית למזכיר הכללי שלה. לקראת סוף 2015 נבחר לתקופת כהונה שנייה בתפקיד זה, שאמורה להסתיים ב-31 בינואר 2021. כיהן במקביל (1996 - 2011) גם כמנהל משותף של "המרכז האירופי למחקר ותיעוד פרלמנטרי".

סאוויצקי נשוי ואב לשלושה.

== קישורים חיצוניים ==

* [https://web.archive.org/web/20180301020947/http://website-pace.net/web/apce/secretary-general על וויצ'ך סאוויצקי, המזכ"ל של האספה], באתר האספה הפרלמנטרית של מועצת אירופה

== הערות שוליים ==

קטגוריה:פוליטיקאים יהודים פולנים
קטגוריה:מועצת אירופה
קטגוריה:פעילים בארגוני עובדים
קטגוריה:דיסידנטים
קטגוריה:פולנים שנולדו ב-1955
מגדלי K

מגדלי K הוא מתחם מגורים בן 40 קומות באשדוד שכולל שני גורדי שחקים, הממוקמים במע"ר הצפוני שברובע הקריה ("הסיטי") בעיר. גובהם 148 מטר, והם דורגו ברשימת גורדי השחקים הגבוהים בישראל במקום ה-30 בעת חנוכתם.

המתחם כולל קומת מסחר, שש קומות של משרדים, 28 קומות של מגורים (בכל אחד מהמגדלים) ושש קומות לחניה (שלוש תת-קרקעיות ושלוש עיליות). בקומת המסחר ישנן מסעדות, חנויות הלבשה, בתי קפה ובנקים. בבנייני המשרדים שוכנים משרדי עריכת דין וייעוץ פיננסי, וכן מכון כושר גדול, מרפאות ומכון קוסמטיקה.
המגדלים בשעת [[ערב, במבט משדרות הרצל]].
250px
בניית המגדלים החלה בשנת 2008. תוך ארבע שנים הושלמה קומת המסחר ולאחר מכן הסתיימה הקמתן של שש קומות המשרדים. בנייתם של המגדלים הסתיימה בשנת 2017, ובוצעה על ידי הקבלן קלוד נחמיאס. במהלך הבנייה התגלו בה ליקויים, ומאחר ולא היו מקלטים בכל קומה, הבנייה נעצרה ונמשכה אחרי כשנתיים לאחר קבלת היתר מעיריית אשדוד.

== ראו גם ==
* גורד השחקים הגבוה בישראל
* גורדי שחקים בישראל
* מגדל דמרי

== קישורים חיצוניים ==

*
* [https://www.ashdodnet.com/article/47040 למכירה באשדוד: הפנטהאוז היקר ביותר מדרום לתל אביב - יימכר בעלות של 27 מיליון ש"ח]
* [https://web.archive.org/web/20180303105736/http://www.mynet.co.il/articles/0,7340,L-3743953,00.html קלוד נחמיאס - ריאיון עם קבלן שבונה לגובה]

==הערות שוליים==

K
K
Sounds Like a Melody

Sounds Like a Melody הוא שיר שבוצע על ידי הלהקה הגרמנית אלפאוויל. השיר שיצא בשנת 1984 היה חלק מאלבום הבכורה של הלהקה "Forever Young". הוא נכתב על ידי ברנרד לויד, מריאן גולד ופרנק מרטרס שהיו מייסדי הלהקה. השיר זכה להצלחה רבה במדינות אירופאיות ובדרום אפריקה. הסינגל הגיע לראש המצעדים באיטליה ובשוודיה והגיע למעמד של סינגל זהב בגרמניה.

==קישורים חיצוניים==

==הערות שוליים==

קטגוריה:שירי 1984
קטגוריה:אלפאוויל
קטגוריה:שירים באנגלית
קטגוריה:שירי סינת'-פופ
קטגוריה:סינגלים שהגיעו למקום הראשון באיטליה
קטגוריה:סינגלים שהגיעו למקום הראשון בשוודיה
קטגוריה:סינגלים בהוצאת וורנר מיוזיק גרופ
Africa (אלבום של מרים מקבה)

Africa הוא אלבום אוסף שכולל להיטים משנות ה-70 של הזמרת הדרום אפריקאית, מרים מקבה. האוסף הופק והוצא על גבי תקליטורים על ידי Novus Records באוקטובר 1991.

==רשימת השירים==
# "Mbube"
# "Nomeva"
# "Olilili"
# "Suliram"
# "Retreat Song"
# "Click Song"
# "Saduva"
# "Iya Guduza"
# "Lakutshon Ilanga"
# "Umhome"
# "Amanpondo"
# "Dubula"
# "Kwendini"
# "Umhome"
# "Pole Mze"
# "Le fleuve"
# "Qhude"
# "Mayibuye"
# "Maduna"
# "Kilimanjaro"
# "Kwazulu (In the Land of the Zulus)"
# "Nongqongqq (To Those We Love)"
# "Khawuleza"
# "Ndodemnyama (Beware Verwoerd)"

==הערות שוליים==
יפה כהן

יפה כהן, הייתה אתלטית ישראלית. אלופה ושיאנית ארץ ישראל בריצת 100 מטר וקפיצה לרוחק, זוכת מדליית ארד במכביה השנייה (1935) בריצת 200 מטר וחברת המשלחת הארצישראלית למשחקים העולמיים לנשים (לונדון 1934). כהן הייתה לאתלטית הישראלית הראשונה שקפצה למרחק מעל 5 מטר (1939).

== ביוגרפיה ==
כהן התאמנה באגודת הספורט מכבי תל אביב.

===1933===
בתחרות שנערכה בפתח תקווה 1933 סיימה כהן במקום שלישי בריצת 100 מטר.

===1934===
במשחקים העולמיים לנשים שנערכו בלונדון באוגוסט 1934 השתתפה כהן בריצת 100 מטר בריצת 200 מטר בריצת שליחות 4x100 מטר ובקפיצה לרוחק.

===1935===
במכביה השנייה שנערכה בשנת 1935 זכתה כהן במדליית ארד בריצת 200 מטר בשיא ארץ ישראל חדש של 29.4 שניות, אחרי סיביל קוף מארצות הברית (27.6 שניות) וגרדה גוטליב מאוסטריה (28 שניות). נוסף לכך, היא סיימה שלוש פעמים במקום רביעי, בריצת 60 מטר, בריצת 100 מטר ובקפיצה לרוחק של 4.68 מטר.

כהן נפצעה ברגלה וחזרה להתחרות באליפות ארץ ישראל הראשונה שנערכה בסוף דצמבר אותה שנה שבה היא סיימה במקום חמישי בריצת 60 מטר.

===1936===
בתחרות בין אתלטי מכבי לאתלטי הפועל שנערכה בפברואר 1936 זכתה כהן בשלושה ניצחונות, בריצת 60 מטר (8.9 שניות), בריצת 100 מטר ( 14.8 שניות) וקפיצה לרוחק (4.40 מטר).

באליפות תל אביב שנערכה במרץ אותה שנה היא קבעה שיא ארץ ישראל חדש של 4.80 מטר, לפני עדה יהודאית ממכבי עתיד תל אביב (4.62 מטר).

===1939===
בתחרות שנערכה ב-28 בינואר 1939 קבעה כהן שני שיאים ארצישראלים, בריצת 100 מטר בתוצאה של 13.2 שניות וקפיצה לרוחק בתוצאה של 5.01 מטר ובכך הייתה לאתלטית הישראלית הראשונה שקפצה יותר מ-5 מטר.

בתחרות שנערכה בתל אביב במרץ אותה שנה בהשתתפות מרבית האגודות בארץ ישראל היא זכתה בשתי מדליות זהב, בריצת 100 מטר (13.7 שניות) ובקפיצה לרוחק (4.91 מטר).

באליפות ארץ ישראל שנערכה באפריל אותה שנה היא זכתה ב-3 מדליות זהב, בריצת 100 מטר בתוצאה של 13.4 שניות ובקפיצה לרוחק בתוצאה של 4.99 מטר ובריצת שליחות 4x100 מטר.

===1940===
בתחרות שנערכה באפריל 1940 קבעה כהן בקפיצה לרוחק שיא ארץ ישראל חדש של 5.06.5 מטר.

באליפות ארץ ישראל שנערכה במאי 1940 זכתה כהן במדליית כסף בריצת 100 מטר בתוצאה של 13.5 שניות, אחרי רות מנדלה ממכבי חיפה (13.4 שניות) ולפני אמירה זמיר ממכבי חיפה (13.5 שניות). בקפיצה לרוחק היא פסלה את שלוש הקפיצות ולא עלתה לשלב הגמר.

== קישורים חיצוניים ==
* 
* 
* [http://www.wincol.ac.il/%D7%9E%D7%95%D7%9E%D7%97%D7%99%D7%9D/%D7%90%D7%AA%D7%9C%D7%98%D7%99%D7%A7%D7%94/%D7%A7%D7%A4%D7%99%D7%A6%D7%94-%D7%9C%D7%A8%D7%95%D7%97%D7%A7-%D7%91%D7%90%D7%A8%D7%A5-%D7%99%D7%A9%D7%A8%D7%90%D7%9C קפיצה לרוחק בארץ ישראל], באתר המכללה האקדמית בווינגייט

== הערות שוליים ==

קטגוריה:אלופות ישראל בקפיצה לרוחק
קטגוריה:אלופי ישראל בקפיצה לרוחק
קטגוריה:שיאניות ישראל בקפיצה לרוחק
קטגוריה:אלופות ישראל בריצה
קטגוריה:שיאניות ישראל בריצה
קטגוריה:ספורטאי מכבי תל אביב
קטגוריה:אתלטיות ארץ-ישראליות
קטגוריה:אתלטים ארץ-ישראלים
קטגוריה:אתלטיות במשחקים העולמיים לנשים
קטגוריה:אלופי ישראל בריצה
קטגוריה:שיאני ישראל בריצה
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20
התמחות (מערכות)

התמחות היא הפרדת משימות בתוך מערכת, כאשר לכל אחד מרכיבי המערכת משימה ייחודית לו. 
== עולם הטבע ==
התמחות מאפיינת את עולם הטבע: ביצור רב-תאי, התאים מתמחים במשימות כגון בניית עצם או הובלת חמצן. בקרב בעלי חיים המתרבים ברבייה זוויגית קיימת לעיתים קרובות התמחות תלויית זוויג, אם כי תחום ההתמחויות מגוון. בקרב יונקים, למשל, הנקבה היא המתמחה בטיפול בצאצאים כהנקה, הגנה וטיפוח, אך ישנם למשל מיני טורפים בהם עיקר הציד מתבצע על ידי הזכרים ומינים אחרים בהם הנקבות הן הציידות. רמות גבוהות מאוד של התמחות מפגינים בעלי חיים אאוסוציאליים.

== עולם הכלכלה ==
אדם סמית תיאר התמחות כלכלית בעבודתו הקלאסית, "עושר העמים". בחברות קפיטליסטיות, מתמחים עובדים בודדים במשימות ספציפיות. ההתמחות מאפשרת את השגת המטרות ביעילות רבה. יחד עם זה, בחברה מתמחה קטנה היכולת של אנשים לשרוד מחוץ למערכת המכילה את כל הרכיבים המיוחדים.
== ראו גם ==
* חלוקת עבודה
==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:ייצור
קטגוריה:מודרניזציה
גנון (דג)

גנון (שם מדעי: Gorgasia) הוא סוג של צלופח ממשפחת הקונגריים. הגנון הוא אחד משני המינים בתת-משפחת צלופחי הגן. גנונים חיים כמעט בכל האוקיינוסים הממוזגים, כשרובם מרוכזים באוקיינוס השקט ובאוקיינוס ההודי, ומעט מינים חיים באוקיינוס האטלנטי. גנונים חיים גם בים האדום, כשמין אחד, גנון זקוף, חי בישראל. גנונים ניזונים מפלנקטון וידועים בעיקר בהתנהגותם האופיינית, של יצירת "גני צלופחים", קבוצת צלופחים שנראים כאילו הם שתולים באדמה כמו אצות, ומרחוק אפשר לטעותם לקבוצת אצות. גנונים שונים נבדלים מאוד בצבעם ובצורתם זה מזה.

== מינים ==
הסוג גנון מכיל כ 14 מינים:
* Gorgasia barnesi 
* Gorgasia cotroneii
* Gorgasia galzini
* Gorgasia hawaiiensis
* Gorgasia inferomaculata
* Gorgasia japonica
* Gorgasia klausewitzi
* Gorgasia maculata
* Gorgasia naeocepaea
* Gorgasia preclara
* Gorgasia punctata
* גנון זקוף (Gorgasia sillneri) - ידוע גם כגנון אילתי, חי בישראל במפרץ אילת
* Gorgasia taiwanensis
* Gorgasia thamani

== קישורים חיצוניים ==

קטגוריה:בעלי חיים שתוארו ב-1923
קטגוריה:טקסונים שתוארו בידי סת יוג'ין מיק
קטגוריה:קונגריים
נמל התעופה הבין-לאומי מאטאוורי

מטוס נוסעים בנמל התעופה הבינלאומי מאטאוורי
טרמינל הנוסעים
נמל התעופה הבין-לאומי מאטאוורי ממוקם בהאנגה רואה, העיירה הגדולה ביותר באי הפסחא. זהו נמל התעופה המרוחק ביותר בעולם, היעד היבשתי הקרוב אליו ביותר היא בירת צ'ילה, סנטיאגו דה צ'ילה, הנמצאת במרחק של 3,759 קילומטרים ממנו. LATAM צ'ילה, חברת התעופה הלאומית של צ'ילה, היא החברה היחידה בעולם שמפעילה טיסות סדירות לנמל תעופה זה. נמל התעופה כמעט וחוצה את חלקו הדרומי של אי הפסחא מחלקו הצפוני.

נמל זה הוא האתר הראשון בו עוברים מרבית התיירים הנכנסים לאי הפסחא בבואם לראות את פסלי המואי. יש נוסעים העוצרים בנמל בדרכם אליו מהעיר פפאטה שבאי טהיטי.

==מידע נוסף==
הטיסות הראשונות מצ'ילה לאי הפסחא החלו בשנת 1967. מטוסי דאגלס DC-6 של LATAM צ'ילה גמאו את המרחק בתשע שעות, ונמל התעופה החל את דרכו בתור בסיס טיסה של צבא ארצות הברית. בשנת 1970 החלו להטיס מהנמל נוסעים במטוסי בואינג 707, כיום משתמשים בדגמים מודרניים יותר.

אורכו של מסלול ההמראה היחיד בנמל הוא 3,318 מטרים. בעבר, תוכנן שהנמל ישמש את ארצות הברית ואת נאס"א כאתר השלכת פסולת לוויינית ורכבי חלל של טילים המשוגרים מבסיס חיל האוויר ונדנברג. התוכנית לא יצאה אל הפועל, אבל עד לשנת 1987 נאס"א האריכה את מסלול ההמראה וכיום מטוסי נוסעים גדולים יותר יכולים לנחות ולהמריא ממנו.

מצידו המזרחי של הנמל ישנן גבעות. ההמראה והנחיתה אל שדה התעופה היא מעל הים ולא מעל הגבעות או ההרים באי הפסחא.

==קישורים חיצוניים==

==הערות שוליים==

קטגוריה:אמריקה הדרומית: שדות תעופה
קטגוריה:צ'ילה: תעופה
קטגוריה:אי הפסחא
כוכב המים (ספר)

"כוכב מים" (ברוסית: Планета Вода) הוא אוסף של שלושה רומנים מאת הסופר הרוסי בוריס אקונין מתוך סדרת "הבילוש החדש". תת-הכותרת של הספר הוא "הרפתקאותיו של אראסט פנדורין במאה העשרים. החלק הראשון".

== תוכן ==
* "כוכב המים", 1903 (פרשה טכנוקרטית). 
: אראסט פטרוביץ ' פנדורין קוטע משלחת תת-ימית שיצאה למצוא ספינת גלאון ששקעה עם מטען הזהב שלה, זאת כדי להשתתף בחיפוש אחר פושע, שמסתתר על אי באוקיינוס האטלנטי. לדברי המחבר, הסיפור הזה הוא "כמעט מדע בדיוני, כמעט ה. ג. וולס, אם כי ככל הנראה יותר ז'ול ורן".
* "שיט בודד", 1906 (פרשה נוסטלגית). 
: בזמן חקירת רצח אכזרי של אישה שהוא פעם אהב, פנדורין מגיע למחוז עבר הוולגה.
* "לאן זה נפליג?", 1912 (פרשה אידיוטית). 
: אראסט פטרוביץ' חוקר שוד רכבת נועז, שעקבותיו מובילים כנראה אל המהפכנים.

== חוות דעת ==

=== ביקורת ===
מבקרת הספרות הרוסייה גלינה יוזפוביץ' אמרה על הספר:<blockquote class="" style="">[אלה] שלושה רומנים בינוניים, מקושרים יחד על ידי מוטיב המים ומספרים את הרפתקאותיו של אראסט פטרוביץ' בשנים שונות. הראשון — למעשה "כדור מים" — מתייחס ליצירתו הרברט וולס, מכיל את כל המוטיבים של וולס לרבות כמה קלישאות שהושאלו מספרי מתח על מטורפים.</blockquote>

== עובדות מעניינות ==
* ידידו הנאמן של פנדורין מאסה לא מופיע בחלק גדול מהרפתקאות הרומן השני והשלישי. בבלוג שלו בוריס אקונין קרא לאוסף "כוכב המים" ספר על בדידות.
* אירועי האוסף מתרחשים לפני האירועים המתוארים ב"עיר השחורה". לפיכך, לא ניתן לדעת את גורלו של פנדורין לאחר אירועי "העיר השחורה".

== קישורים חיצוניים ==
* [https://web.archive.org/web/20180928214740/http://xn--80aagr1bl7a.xn--p1ai/knigi/katalog/planeta-voda.html "כוכב המים"] באתר בית ההוצאה לאור "זכרוב"

==הערות שוליים==

 
קטגוריה:ספרי 2015 
קטגוריה:ספרי בוריס אקונין
סן אנדרס (עיר)

סאן אנדרס (בספרדית: San Andrés; ידועה לעיתים גם בשם נורת' אנד, באנגלית: North End) היא בירת מחוז סן אנדרס ופרובידנסיה בקולומביה. אוכלוסיית העיר נכון ל-2018 היא 54,166 תושבים.

== סקירה כללית ==
העיר יושבת בקצה הצפוני של האי סן אנדרס אשר שוכן בים הקריבי כ-700 קילומטרים מקולומביה. 80% מתושבי העיר הם קולומביאנים מקולומביה היבשתית ו-20% אפרו-קריביים . כלכלת העיר מורכבת ברובה מתיירות ומדייג מסחרי. העיר ידועה באיכות הסחורה הנמכרת בה, הכוללת תכשיטי זהב ואזמרגד ומוצרי עור וביגוד קולומביאנים, ובמחירים הנמוכים שלה.

בעקבות המוניטין של העיר הכינוי "סן אנדריסטו" (San Andresito, מילולית: "סן אנדרס הקטנה") הוא שם נפוץ לאזורי קניות ברחבי קולומביה.

==קישורים חיצוניים==

==הערות שוליים==

קטגוריה:קולומביה: ערים
קטגוריה:קולומביה: ערי נמל
קטגוריה:מחוזות קולומביה: ערי בירה
מלונות לאונרדו

צילום של מלון לאונרדו פלאזה טבריה ממלון לאונרדו קלאב טבריה
מלונות לאונרדו (באנגלית: Leonardo Hotels) הם מותג מלונות נופש בבעלות רשת מלונות פתאל. תחת שם מותג זה מפעילה הרשת 24 מלונות בישראל ו-84 מלונות באירופה. המלונות מתפרסים על פני 14 מדינות ו-46 ערים שונות. סה"כ מלונות המותג כוללים 19,360 חדרים. רשת מלונות לאונרדו היא הרשת בעלת מספר המלונות הגבוה ביותר מבין המותגים בבעלות פתאל.

== מותג לאונרדו בישראל ==
מותג מלונות לאונרדו מפעיל כ-24 מלונות בישראל בערים שונים, למשל: אילת, ירושלים, נתניה, ים המלח, באר שבע, אשדוד, אשקלון, טבריה, חיפה ועוד.

=== מלונות לאונרדו באילת ===
* מלון לאונרדו רויאל ריזורט אילת – לאונרדו רויאל ריזורט הוא מלון משפחתי הממוקם בחלק הצפוני של העיר אילת. במלון 228 חדרים, מתוכם – 149 חדרים עם מרפסת הפונה לבריכה.
* מלון לאונרדו פריווילג' אילת (הכל כלול) – לאונרדו פריווליג' הוא מלון משפחתי הכל כלול הממוקם בחלק הצפוני של העיר אילת. במלון 247 חדרים וסוויטות שרובם מכילים מרפסת צמודה וחלקם משקיפים לבריכה.
* מלון לאונרדו קלאב אילת (הכל כלול פלוס) – לאונרדו קלאב הוא מלון משפחתי הכל כלול הממוקם בחלק המזרחי בעיר אילת. במלון 282 חדרים. חלק מן החדרים בעלי מרפסת שפונים לבריכה וחלק מן החדרים בעלי יציאה לגן הפונה לבריכה ואף חדרים עם דלת מקשרת. במלון פארק המים. שבו קיימים 2 מגלשות אקסטרים, בריכת מפלים, מגלשה ומתקן גשם לפעוטות. ומגלשה בגובה של 12 מטר.
* מלון לאונרדו פלאזה אילת – לאונרדו פלאזה הוא מלון יוקרה משפחתי הממוקם על שפת הים האדום בחלק הצפוני של העיר אילת. במלון מעל 300 חדרים וסוויטות.

=== מלונות לאונרדו בשאר הארץ ===
מותג לאונרדו מתפרס על 11 ערים בישראל.
* אילת – ראו תת-נושא "מלונות לאונרדו באילת"
* חיפה – בבירה הצפונית קיים מלון אחד – "לאונרדו פלאזה" – בעיר התחתית סמוך לחוף לידו.
* ירושלים – בבירה פועלים שלושה בתי מלון של רשת לאונרדו – לאונרדו פלאז'ה בסמוך לגן העצמאות וכיכר צרפת. לאונרדו בצמוד לדרך בר לב והמושבה האמריקאית ולאונרדו בוטיק במרכז העיר סמוך לכיכר ציון.
* רחובות – ברחובות קיים מלון בשם "לאונרדו בוטיק". זהו מלון בוטיק יוקרתי המכיל 116 חדרי בוטיק.
* תל אביב ובת ים – בבת ים קיים מלון בשם לאונרדו סוויט, מלון יוקרתי על שפת הים התיכון שבעיר. בתל אביב קיימים 4 בתי מלון מרשת לאונרדו: לאונרדו ביץ', לאונרדו בוטיק, לאונרדו סיטי טאוור ולאונרדו ארט.
* ים המלח – בים המלח קיימים 3 מלונות מרשת לאונרדו: לאונרדו אין, לאונרדו קלאב ולאונרדו פלאזה.
* טבריה – בטבריה קיימים 3 מלונות מרשת לאונרדו: לאונרדו טבריה, לאונרדו קלאב ולאונרדו פלאזה.
* אשדוד ואשקלון – באשקלון קיים מלון בסמוך למרינה וחוף בר כוכבא ובאשדוד בקצה הדרומי סמוך לחוף הים בשכונה ט"ו.
* באר שבע – בבאר שבע קיים מלון מרשת לאונרדו בצמוד לקריית הממשלה וקניון הנגב. מלון זה הוא היחיד בבאר שבע בעל 5 כוכבים.

<gallery>
leonardoclub20.JPG|מלון לאונרדו קלאב ים המלח
</gallery>

== ראו גם ==
* רשת מלונות פתאל
* מלונות הרודס, מותג נוסף שמפעילה פתאל.
* מלונות U, מותג נוסף שמפעילה פתאל

==קישורים חיצוניים==

* 

== הערות שוליים ==

*
קטגוריה:פתאל
קטגוריה:ישראל: מותגים
לאונרדו
השביתה המלכותית

[[מיכאי הראשון, מלך רומניה, בשנת 1947]]
השביתה המלכותית (ברומנית: Greva regală) הייתה תקופה של משבר חוקתי ברומניה מ-21 באוגוסט 1945 עד 7 בינואר 1946, שבמהלכה סירב מיכאי הראשון, מלך רומניה לחתום על מסמכים או לקבל פניהם של שרים.

לאחר הפיכת 23 באוגוסט 1944 בוטלה חוקת רומניה 1938, והוחזרה לתוקף חוקת רומניה 1923. על פי חוקת רומניה, כדי שמסמך יהפוך לחוק או לצו רשמי, עליו להיות חתום על ידי שלושה גורמים: הסנאט של רומניה, בית הנבחרים של רומניה ומלך רומניה. לכן סירוב המלך לחתום מנע אישור החוקים והצווים.

לחצים והפגנות הביאו לשלטון ברומניה ממשלה של החזית הלאומית הדמוקרטית (בחזית השתתפו רק מפלגות השמאל) בראשות פטרו גרוזה. ארצות הברית הודיעה שלא תחתום על חוזה שלום עם רומניה, אם בממשלתה לא יהיה ייצוג לכל המפלגות הדמוקרטיות. בעקבות זאת תבע מלך רומניה מגרוזה להתפטר, ולהרכיב ממשלה חדשה בשיתוף פעולה עם כל המפלגות הדמוקרטיות. גרוזה סירב, לכן נקט המלך בצעדי השביתה המלכותית.

המשבר הסתיים בינואר 1946, כאשר הממשלה צירפה שר אחד מהמפלגה הלאומית-איכרית ושר נוסף מהמפלגה הלאומית ליברלית.

== קישורים חיצוניים ==
* [https://www.historia.ro/sectiune/general/articol/greva-regala-din-perspectiva-regelui-mihai Greva regală din perspectiva Regelui Mihai] 
* [http://www.mediafax.ro/cultura-media/100-romania-si-10-momente-de-rascruce-din-istorie-16839032 #100 | România şi 10 momente de răscruce din istorie] 

קטגוריה:רומניה: היסטוריה
קטגוריה:רומניה: פוליטיקה
קטגוריה:1945
קטגוריה:ממלכת רומניה
רומן ריגול (אקונין)

"רומן ריגול" (ברוסית: Шпио́нский рома́н) הוא ספר מאת בוריס אקונין, השני בסדרת ה"ז'אנרים".
== תקציר ==
במלחמת העולם השנייה באביב 1941, ערב מבצע ברברוסה, הוציא לפועל המודיעין הגרמני מבצע הטעיה מורכב, שמטרתו לשכנע את מנהיגות ברית המועצות כי לא תתרחש מתקפה של גרמניה על ברית המועצות. המשימה מופקדת בידי הסוכן שתחת שם הקוד "ואסר".

המבצע הנאצי מצליח: הסוכן נפגש עם סטלין ומשכנע אותו כי לא תהיה מלחמה עד 1943. המודיעין הסובייטי, שנחלש עקב גל הדיכויים האחרון, לא יכול לעשות דבר כדי להתנגד לסוכנים המנוסים של האבווהר, למרות המאמצים שנעשים על ידי ראש המודיעין הנחוש אך הנאיבי, לברנטי בריה.

הסוכן ואסר מעוכב, אבל אז מקבל התנצלות רשמית, ונשלח במטוס ממשלתי לגרמניה אל אביו, שמסתבר שעובד כסגן ראש האבווהר וילהלם קנריס.

== דמויות ==
=== הדמויות הראשיות ===
* יגור דורין – ספורטאי-מתאגרף ממועדון "דינמו", מגויס על ידי מייג'ור אוקטובר בשל הצלחתו בספורט והניב הבווארי השגור בפיו.
* מייג'ור אוקטובר – בכיר בשירות ביטחון המדינה, ראש היחידה המיוחדת "רעיון", שמטרתו לחשוף את הסוכן ואסר ולגלות את תאריך תחילת הפלישה הגרמנית. ככל הנראה, בסופו של הספר הוא נורה לאחר ששחרר את ואסר וניסו לעצור אותו.
* ואסר – סוכן אבווהר (בנו של יוזף פון טאופילה, סגנו של קנריס), עובד במסווה כקצין ביטחון המדינה קוגן.
* נדיה סורין – מושא אהבתו של איגור דורין.
* לז'אווה – רב-סרן; שיגר דיווחים כוזבים על אוקטובר.

=== דמויות היסטוריות ===
* אדמירל וילהלם קנריס הוא ראש האבווהר (בספר נקרא "וילי")
* אדולף היטלר (מתואר בעקיפין)
* יוסיף סטלין (מכונה "המנהיג")
* לברנטי בריה (מכונה "הקומיסר העממי")
* וסבולוד מרקולוב ("קומיסר ביטחון המדינה", או "וסבולוד ניקולאייביץ'.")
* וינסטון צ'רצ'יל
* ניקולאי יז'וב
* רודולף הס
* אנתוני אידן
* פרנסיסקו פרנקו
* ליובוב סרובה – דמות שמיזגה למעשה שני אישים אמיתיים: ליובוב אורלובה וולנטינה סרובה.

== עובדות מעניינות ==
רבים מהגיבורים קשורים בצורה זו או אחרת לפנדורין, הגיבור הראשי בסדרת ספרי "הרפתקאותיו של אראסט פנדורין":
* יגור דורין, הוא יליד הכפר דורינו, שבעבר היה שייך למשפחת פון דורן (פנדורין);
* אוקטובר, אם לשפוט לפי התגובה שלו בשיחה עם דורין, הכיר את אראסט פטרוביץ';
* ואסר הוא צאצא למשפחת פון טאופלס, מטירת טאופלס, שעד סוף המאה ה-17 השתייכה לפון דורן. 

== עיבוד קולנועי ==

הספר עובד לסרט "המרגל" בהפקת ניקיטה מיכאלקוב ואולפני T3 שבבעלותו (בוים על ידי אלכסיי אדריאנוב). הסרט עלה לאקרנים לראשונה ב-5 באפריל 2012.
== הערות שוליים ==

קטגוריה:ספרות מלחמת העולם השנייה
קטגוריה:ספרי מתח
קטגוריה:ספרי בוריס אקונין
קטגוריה:ספרי 2005
אליפות העולם בשחמט 1985

אליפות העולם בשחמט 1985 הייתה תחרות לקביעת אלוף העולם בשחמט, שאורגנה על ידי פיד"ה. השלב הסופי, בו התמודדו בדו-קרב אלוף העולם אנטולי קרפוב וגארי קספרוב, נערך בין 3 בספטמבר 1985 ל-9 בנובמבר 1985, והסתיים בניצחון של קספרוב, שהפך לאלוף העולם בגיל 22.

==רקע==
אליפות העולם בשחמט 1985
גמר אליפות העולם בשחמט 1984 הסתיים ללא הכרעה. נשיא פיד"ה הכריז על הפסקת המפגש "לאור תשישות המשתתפים והמארגנים". אנטולי קרפוב וגארי קספרוב התנגדו למהלך. בסופו של דבר לפי דבריו של נשיא פיד"ה "קרפוב הסכים וקספרוב קיבל את גזר הדין". הוחלט על עריכת מפגש חוזר במהלך שנת 1985. במאי 1985 התקיים קונגרס פיד"ה שהחליט על שינוי מתכונת המשחקים:
* מספר המשחקים הוגבל ל-24
* אם לא תהיה הכרעה קרפוב יישאר להיות אלוף
* אם קספרוב ינצח במפגש לקרפוב יהיה זכות למפגש חוזר במהלך שנת 1986.

==דו-קרב על האליפות==
דו-קרב נערך בין 3 בספטמבר לבין 9 בנובמבר 1985. לאחר 23 משחקים, על קרפוב היה לנצח במשחק האחרון כדי להישאר אלוף העולם, אך קספרוב, ניצח במשחק זה, והוכתר לאלוף העולם.
{| class="wikitable" style="text-align:center"
|-
! ||משתתף ||מד כושר ||1 ||2 ||3 ||4 ||5 ||6 ||7 ||8 ||9 ||10 ||11 ||12
|-
|colspan="3"|תאריך ||3.9 ||5.9 ||10.9 ||12.9 ||14.9 ||19.9 ||21.9 ||24.9 ||26.9 ||28.9 ||1.10 ||3.10
|-
|1 ||align=right| גארי קספרוב ||2700
|1
|style="background-color:#DCDCDC;"|½
|½
|style="background-color:#DCDCDC;"|0
|0
|style="background-color:#DCDCDC;"|½
|½
|style="background-color:#DCDCDC;"|½
|½
|style="background-color:#DCDCDC;"|½
|1
|style="background-color:#DCDCDC;"|½
|-
|2 ||align="right"| אנטולי קרפוב ||2720
|style="background-color:#DCDCDC;"|0
|½
|style="background-color:#DCDCDC;"|½
|1
|style="background-color:#DCDCDC;"|1
|½
|style="background-color:#DCDCDC;"|½
|½
|style="background-color:#DCDCDC;"|½
|½
|style="background-color:#DCDCDC;"|0
|½
|-
! ||משתתף ||13 ||14 ||15 ||16 ||17 ||18 ||19 ||20 ||21 ||22 ||23 ||24 ||נקודות
|-
|colspan="2"|תאריך ||8.10 ||10.10 ||12.10 ||15.10 ||17.10 ||22.10 ||24.10 ||26.10 ||31.10 ||5.11 ||7.11 ||9.11 ||
|-
|1 ||align=right| גארי קספרוב
|½
|style="background-color:#DCDCDC;"|½
|½
|style="background-color:#DCDCDC;"|1
|½
|style="background-color:#DCDCDC;"|½
|1
|style="background-color:#DCDCDC;"|½
|½
|style="background-color:#DCDCDC;"|0
|½
|style="background-color:#DCDCDC;"|1
|13
|-
|2 ||align="right"| אנטולי קרפוב
|style="background-color:#DCDCDC;"|½
|½
|style="background-color:#DCDCDC;"|½
|0
|style="background-color:#DCDCDC;"|½
|½
|style="background-color:#DCDCDC;"|0
|½
|style="background-color:#DCDCDC;"|½
|1
|style="background-color:#DCDCDC;"|½
|0
|11
|}

==קישורים חיצוניים==

* [http://www.chessgames.com/perl/chess.pl?tid=55016 משחקי הדו-קרב]

קטגוריה:תחרויות שחמט ב-1985
1985
קטגוריה:מוסקבה: תחרויות שחמט